Viborger Samler, 1845-07-22
Den 3die d. M. ankrede Skibet paa Helsingørs Rhed, Politiet, anstillede de fornødne Undersøgelser, men Wikner fandtes ikke om Bord, derimod en Haandværksvend Hane, der ikke var forsynet med Pas, men blot med Vandrebog. Hane foregav, at Passet var ham frakommet. Denne Omstændighed, tilligemed at Skibets Navn var paanaglet med et Bræt, vakte Mistanke, og da Capitainen kom i Land for at clavere, blev han anholdt og tagen under Forhør. Hans Forklaringer vare vaklende og undvigende. Han havde vel hørt om et Pengetyveri i Stockholm, han havde ogsaa modtaget Tilbud om at medtage en Passageer for en betydelig Fragt, men han vilde ikke indlade sig herpaa, men om Wikner vidste han aldeles intet. Han vægrede sig imidlertid ved at underskrive Protocollen eller indgive sin Forklaring skriftlig. Dette vakte naturligviis Mistanke, men man fandt det dog betænkeligt at arrestere ham, især da den svenske Consul ikke havde gjort Paastand herom. En Jnstrumentmager Thylander, der kom fra Helsingborg for at gjove Reisen med samme Skib, blev ligeledes forhørt. Han forklarede, at han af Capitainen blev landsat i Nærheden af Østad, forat ordne sine Affairer i Malm, hvor han ogsaa erholdt Pas; han vidste heller intet om Wikner. Af de kjøbenhavnske Aviser, har imidlertid Politimesteren erfaret at en Haandværkssvend (Sukkerbager) Hane den 7de har forladt Kjøbenhavn med Dampskibet Christian den 8de til Kiel. Man antog altsaa, at det maatte være Wikner, der undveeg med Hanes Pas. Skibet. var allerede afseilet, og Cancelliraad Olrik sendte den svenske Politibetjent og Fuldmægtig Løngren til Kjøbenhavn og underrettede Politidirecteuren der om Sagen. Denne lod strax Lieutenant Leerbek reise tilligemed en Politibetjent med Dampskibet "Malmo over Lübeck til Altona, for der at komme paa Spor efter Tyven. Leerbek har ogsaa strax ved sin Ankomst til Altona faaet Underretning om, at W. var i Altona, og vilde tage derfra til Hamborg, for at fortsætte Reisen med Paquetten Skjold til Newyork. Med Politiets Assistence begav man sig ombord paa dette Skib, men W. fandtes der ikke. Senere fandt man ham i Forstaden St. Pauli, hvor han blev arresteret og bragt til Altona, og senere ført hertil. Af hans Forklaringer erfarer man, at han tog Thylander paa Raad, at denne skaffede ham den omtalte Skibsleilighed med Capitain Eklund, der vel havde Mistanke, men man foregav, at W. tog fra Sverrig til Nordamerica med sin Families Villie. Capitainen modtog 300 Rigsdaler Rigsgjeld i Passageerpenge, foruden et Laan af 150 Rigsdaler. Styrmanden gav man 50 Rigsdaler, og Lodsen 10 Rigsdaler for at han ikke skulde tale omdenne Passageer. Thylander modtog ogsaa Penge. Ombord fandtes Sukkerbagersvend Hane, hvis Pas Wikner kjøbte for 300 Rigsdaler. Denne var imidlertid meget ængstelig for Anholdelse i Helsingør, og bad derfor Capitainen at landsætte ham ved Frelteborg, og derfra begav han sig med Thylander til Malmø. Men da denne ideligen pressede Penge af ham saa sneg han sig bort, og begav sig alene til Kjøbenhavn, hvor han omsatte de svenske Sedler, imod Guld-og Sølvpenge, hvilke man for største Delen fandt i hans Kufferter ved Anholdelsen i Hamborg. Wikner er nu bleven afleveret til den svenske Politibetjent, der fulgte med ham til Sverrig. – Bogholder Wikner er iøvrigt den 3die Forbryder af dette Slags, som i de senere Aar ere paagrebne ved det danske Polities Foranstaltninger (Livback fra Gothenborg - Stads-Casserer Spil hammer fra Gefle), og det er saaledes at vente, at disse Exempler ville afholde andre svenske Forbrydere fra oftere at forsøge paa at undvige gjennem Danmark, hvor det er høist sandsynligt, at de ville blive anholdte.